
PARLAMENTUL ROMÂNIEI

	   Comisia pentru agricultură, silvicultură, industrie alimentară şi servicii  specifice
	                                                                             Data,  18.09.2003

                                                                             Nr.24/341


 R A P O R T 
asupra proiectului de Lege privind aprobarea Ordonanţa  Guvernului nr.83/2003 privind aprobarea posturilor de inspecţie la frontieră organizate în punctele de trecere a frontierei stabilite pentru importul, exportul şi tranzitul tipurilor de mărfuri supuse controalelor veterinare, precum şi condiţiilor de aprobare a posturilor de inspecţie la frontieră responsabile pentru controalele veterinare ale animalelor vii şi produselor provenind din ţările terţe  


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare, cu proiectul de Lege privind aprobarea Ordonanţa Guvernului nr.83/2003 privind aprobarea posturilor de inspecţie la frontieră organizate în punctele de trecere a frontierei stabilite pentru importul, exportul şi tranzitul tipurilor de mărfuri supuse controalelor veterinare, precum şi condiţiilor de aprobare a posturilor de inspecţie la frontieră responsabile pentru controalele veterinare ale animalelor vii şi produselor provenind din ţările terţe, transmis cu adresa nr.498 din 2 septembrie 2003.


La întocmirea raportului, Comisia a avut în vedere avizul Consiliului Legislativ, avizul Comisiei juridice, de disciplină şi imunităţi, avizul Comisiei pentru buget, finanţe şi bănci şi avizul Comisiei pentru administraţie publică, amenajarea teritoriului şi echilibru ecologic. 


Proiectul de lege are ca obiect de reglementare aprobarea posturilor de inspecţie la frontieră organizate în punctele de trecere a frontierei stabilite pentru importul, exportul şi tranzitul tipurilor de mărfuri supuse controalelor veterinare, precum şi condiţiilor de agreere a posturilor de inspecţie la frontieră responsabile pentru controalele veterinare ale animalelor vii şi produselor provenind din ţările terţe.


Proiectul de Lege privind aprobarea Ordonanţa Guvernului nr.83/2003 privind aprobarea posturilor de inspecţie la frontieră organizate în punctele de trecere a frontierei stabilite pentru importul, exportul şi tranzitul tipurilor de mărfuri supuse controalelor veterinare, precum şi condiţiilor de aprobare a posturilor de inspecţie la frontieră responsabile pentru controalele veterinare ale animalelor vii şi produselor provenind din ţările terţe face parte din categoria legilor ordinare, potrivit prevederilor art.72 din Constituţie.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor domnul Sorin Mitrea – director general în cadrul Agenţiei Naţionale Sanitare Veterinare. 

La lucrările comisiei au fost prezenţi  32 de deputaţi, membri ai comisiei.

Raportul comisiei a fost adoptat cu majoritate de voturi, înregistrându-se 1 abţinere din voturile celor prezenţi, în şedinţa din  16.09.2003.  

În urma dezbaterii, Comisia propune admiterea cu o modificare a proiectului de lege.

I. Amendamente admise

În urma dezbaterii, Comisia propune adoptarea proiectului de lege cu următorul amendament: 

	Nr. Crt.
	Text iniţial


	Text propus de Comisie 

(autorul amendamentului)
	Motivarea 

propunerii amendamentelor

	0
	1
	2
	3

	1. 
	Articol unic: - Se aprobă Ordonanţa  Guvernului nr.83/2003 privind aprobarea posturilor de inspecţie la frontieră organizate în punctele de trecere a frontierei stabilite pentru importul, exportul şi tranzitul tipurilor de mărfuri supuse controalelor veterinare, precum şi condiţiilor de aprobare a posturilor de inspecţie la frontieră responsabile pentru controalele veterinare ale animalelor vii şi produselor provenind din ţările terţe, adoptată în temeiul art.1 pct.II poz.17 din Legea nr.279/2003 privind abilitarea Guvernului de a emite ordonanţe.
	Articol unic: - Se aprobă Ordonanţa  Guvernului nr.83/2003 privind aprobarea posturilor de inspecţie la frontieră organizate în punctele de trecere a frontierei stabilite pentru importul, exportul şi tranzitul tipurilor de mărfuri supuse controalelor veterinare, precum şi condiţiilor de aprobare a posturilor de inspecţie la frontieră responsabile pentru controalele veterinare ale animalelor vii şi produselor provenind din ţările terţe, adoptată în temeiul art.1 pct.II poz.17 din Legea nr.279/2003 privind abilitarea Guvernului de a emite ordonanţe, publicată în Monitorul Oficial al României, Partea I, nr.622 din 30 august 2003, cu următoarea modificare:  
	Pentru respectarea normelor de tehnică legislativă.

	2. 
	Art.7. – Serviciile sanitare veterinare de control de la punctele de trecere  a frontierei de stat se organizează şi funcţionează în cadrul PIF, asimilate ca secţii în structura Institutului de Diagnostic şi Sănătate Animală, în subordinea tehnică a Agenţiei Naţionale Sanitare Veterinare. 
	Art.7 se modifică şi va avea următorul cuprins: 

   „Art.7. – Serviciile sanitare veterinare de control de la punctele de trecere  a frontierei de stat se organizează şi funcţionează în cadrul PIF  în subordinea tehnică a Agenţiei Naţionale Sanitare Veterinare.”

Deputat Ion Bozgă – PSD

Deputat Ioan Stan - PSD
	Pentru a nu crea confuzii în cazul în care prin hotărâre de Guvern se schimbă structura ministerului. 




PREŞEDINTE,







SECRETAR,



Ioan BÂLDEA      






Alexandru PEREŞ 

Întocmit:    Consilier


      Anton Păştinaru

